b'\n_START_ARTICLE_\nFranc Breznik\n_START_SECTION_\n\xc5\xbdivljenjepis\n_START_PARAGRAPH_\nBreznik je osnovno \xc5\xa1olo obiskoval v Lenartu, srednjo elektrotehni\xc4\x8dno \xc5\xa1olo pa v Mariboru. Na mariborski univerzi je diplomiral iz elektronike na fakulteti za komercialne in poslovne vede pa iz  ekonomije, trenutno pa kon\xc4\x8duje podiplomski magisterij na Evropski pravni fakulteti. _NEWLINE_Leta 1991 se je priklju\xc4\x8dil prvi generaciji slovenske vojske v Pekrah, kjer je sodeloval v uporu proti JLA. Bil je \xc4\x8dlan prve \xc4\x8dastne \xc4\x8dete SV, ki je 26. junija 1991 prisostvovala na slovesnosti ob razglasitvi samostojnosti in izobesila slovensko zastavo. Med slovensko osamosvojitveno vojno je opravljal obrambne naloge na podro\xc4\x8dju Ko\xc4\x8devske Reke. Kot veteran vojne za Slovenijo je nosilec \xc5\xa1tevilnih priznanj. _NEWLINE_Svojo poklicno pot je za\xc4\x8del v Avstriji leta 1991. Njegovo delo je potekalo na podro\xc4\x8dju razvoja hotelskih karti\xc4\x8dnih sistemov. Bil je med pionirji razvoja in uvajanja  brezkontaktnih karti\xc4\x8dnih sistemov, ki delujejo po principu- induktivne zanke. Delal je za podjetja Munin, Hugin-Sweda, Multicard in Siemens. Po vrnitvi v Slovenijo leta 1997 se je zaposlil v SV, kje je deloval na projektu-prenove tankov T-55S. in logisti\xc4\x8dne oskrbe. Leta 2010 se je zaposlil v steklarni Roga\xc5\xa1ka Slatina, kjer je prevzel prodajo za podro\xc4\x8dje \xc5\xa0vice in Nem\xc4\x8dije.  _NEWLINE_\xc5\xa0ir\xc5\xa1i slovenski javnosti je postal poznan, ko je konec leta 2007 predstavil svoje izsledke raziskovanja najhuj\xc5\xa1e slovenske letalske nesre\xc4\x8de iz leta 1981 na Korziki. V raziskovanju na te\xc5\xbeko dostopnem planinskem pobo\xc4\x8dju Krokarjevega grebena na Korziki je odkril ve\xc4\x8dje \xc5\xa1tevilo osebnih predmetov in dele posmrtnih ostankov ponesre\xc4\x8denih potnikov. Leta 2008 je skupaj z novinarko POP TV Jano Kobal in gorskim vodnikom Jur\xc4\x8dkom Novakom, spro\xc5\xbeil vseslovensko akcijo ponovne sanacije, ki jo je podprla takratna vlada pod vodstvom Janeza Jan\xc5\xa1e.'